Süleymaniyyə məscidi

**Süleymaniyyə camisi** — Sultan Süleyman Qanuninin şərəfinə 1550–1558-ci illərdə İstanbulda Memar Sinanın layihəsi əsasında inşa edilən camidi.

Memar Sinanın şagirdlik dövrü əsəri olaraq qiymətləndirilən Süleymaniyyə camisi mədrəsə, kitabxana, şəfa evi, hamam, imarət, hazirə və dükanlardan ibarət Süleymaniyyə Külliyəsinin bir hissəsi olaraq inşa edilmişdir.

## Struktur özəllikləri
Süleymaniyyə camisi klassik Osmanlı memarlığının ən önəmli örnəklərindən biridir. İnşasından günümüzədək İstanbulda 100-dən çox zəlzələ olmasına baxmayaraq, caminin divarlarında ən kiçik çat belə yoxdur. 4 fil ayağı üzərində oturan caminin qübbəsi 53 metr hündürlüyündə və 27,5 metr səviyyəsindədir. Bu əsas qübbə Ayasofyada da olduğu kimi iki yarımqübbə ilə dəstəklənmişdir. Qübbə kasnağında 32 pəncərə var. Cami avlusunun dört küncünün hərəsində bir minarə yer alıb. Bu minarələrin camiyə bitişik olan ikisi üç şərəfəli və 76 metr yüksəkliyində, cami avlusunun şimal küncündə son camaat yeri giriş hissəsində divarın küncündə olan digər iki minarə isə iki şərəfəli və 56 metr hündürlüyündədir. Caminin içərisi qəndil tüstüsünü təmizləyəcək hava axımına uyğun inşaa edilmişdir. Yəni, caminin içərisində yağ lampalarından çıxan hislərin tək bir otaqda toplanmasını təmin edən hava axımı əmələ gələcək şəkildə inşa edilib. Qəndilin hisi əsas giriş qapısının üzərindəki otaqda toplanaraq mürəkkəb hazırlanmasında istifadə olunub.

28 revakla əhatələnmiş cami avlusunun mərkəzində düzbucaqlı formasında şadırvan var. Caminin qiblə tərəfində içərisində Qanuni Sultan Süleymanın və xanımı Xürrəm Sultanın olduğu hazirə mövcuddur. Qanuni Sultan Süleymanın türbəsinin qübbəsi ulduzlu səma görünüşü almağı üçün içəridəki metal lövhələrin araları almazlarla bəzədilib.

Caminin bəzədilməsi baxımından sadə quruluşa sahibdir. Mehrab divarındakı pəncərələr vitrajlarla bəzədilib. Mehrabın hər iki tərəfindəki pəncərələrin üzərində yer alan çini medalyonlarda Fəth surəsi caminin əsas qübbəsinin mərkəzində isə Nur surəsi yazılıb. Caminin xəttatı Həsən Çələbidir.

Süleymaniyyə camisinin 4 minarəsi var. Bunun səbəbi Qanuninin İstanbulun fəthindən sonrakı dördüncü padşah; bu dörd minarədəki on şərəfənin də Osmanlının 10-cu padşahı olduğunun işarəsidir.

Osmanlı külliyələri içində Fateh külliyəsindən sonra ikinci böyük külliyə Süleymaniyyə külliyəsidir. Külliyə İstanbul yarımadasının Haliç, Mərmərə, Topqapı Sarayı və Boğaziçini görən mərkəzdəki ən hündür təpədə inşa edilmişdir. Camii mədrəsələr, darüş-şəfa, darül-hədis, çeşmə, darül-kürra, darüz-ziyafə, imarət, hamam, tabhane, kitabxana və dükanlardan ibarət külliyədə Memar Sinanın türbəsi çöl avlu divarlarının qarşısında təvazökar, kiçik inşadır.

## Qalereya

File:Sueleymaniye painting by Osman.jpg|Məscidə aid Osmanlı miniatürü
File:Süleymaniye Mosque, Istanbul.jpg|Süleymaniyyə Məscidi, 1890-cı ildə
File:S03 06 01 003 image 1711.jpg|Süleymaniyyə məscidinin yüksəklikdən çəkilmiş fotosu, 1903-cü il. Bruklin Muzey Arxivi, Goodyear Arxiv Kolleksiyası
File:Suleymaniye Mausoleum Suleyman mausoleum 1230.jpg|Süleymanın məqbərəsi
File:Mausoleum of Roxelana 01.jpg|Xürrəm Sultanın məqbərəsi 
File:Suleymaniye Mosque 5441.jpg|Süleymaniyyə məscidinin qərbdən bağçaya girişi
File:Suleymaniye Mosque 1215.jpg|Süleymaniyyə Məscidi Qərb girişi
File:Suleymaniye Mosque 5438.jpg|Süleymaniyyə məscidinin xarici sütunları 
File:Suleymaniye Mosque 5427.jpg|Şimal tərəfdən Süleymaniyyə məscidinin görünüşü 
File:Suleymaniye Mosque 3598.jpg|Süleymaniyyə məscidinin cənub tərəfdən görünüşü
File:Suleymaniye Mosque 1392.jpg|Süleymaniyyə məscidinin günbəzlərinin çöldən görünüşü 
File:Suleymaniye Mosque 1319.jpg|Süleymaniyyə məscidinin günbəzləri
File:2020 Suleymaniye mosque, prayer hall, waiting for Maghrib 04.jpg|Namaz zalı və çilçıraq
File:2020 Suleymaniye mosque, prayer hall, muezzin's gallery.jpg|Müəzzinin mahfili
File:Istanbul Süleymaniye Mosque interior Imam preaching 2012 6045.jpg|Süleymaniyyə Məscidi namaz zamanı
File:2020 Suleymaniye mosque, courtyard and sadirvan at night.jpg|Məscidin gecə zamanı görünüşü 
File:2020 Suleymaniye mosque, minaret at night.jpg|Portiko və minarələrdən biri
File:Suleymaniye Mosque 1291.jpg|Süleymaniyyə məscidinin pəncərəsi
File:Vue panoramique de la Mosquée Suleymanié - Sébah & Joaillier. LCCN2003688284.jpg|Süleymaniyyə Məscidinin Uzaq Görünüşü
File:Intérieur de la Mosquée Suleymanié - Sébah & Joaillier. LCCN2003688287.jpg|Qiblə divarı və mehrabı əks etdirən Süleymaniyyə məscidinin interyeri.


## İstinadlar

## Ədəbiyyat

* 
* 
* 
* 
* 
* 
* 
* 
* 
* 
* 
* 

## Xarici keçidlər
* Süleymaniye Külliyesi, Archnet
* Süleymaniye Mosque ve Mimar Sinan
*  Suleymaniye Mosque Virtual Walking Tour, Saudi Aramco World.
* Photographs by Dick Osseman